**Lisa Koostöölepingule**

**Sõiduautotehniku kutseeksami läbiviimiseks vajalikud tingimused õppeklassis ja õppetöökojas**

1. **Nõuded arvutiklassile teooriaeksami läbiviimiseks**

Kutsekompetentside teoreetiliste teadmiste kontrollimiseks on vajalik arvutiklass, et kutse andja poolt planeeritud ja ettevalmistatud testikeskkonnas eksam läbi viia.

Arvutiklassis peab olema vähemalt 12 toimivat komplektset arvutiga töökohta. Nõuded arvutile:

1. **Mozilla Firefox veebilehitseja viimane versioon**
2. **vähemalt 2 tuumaga protsessor**
3. **4 GB mälu**
4. **ID-kaardi lugeja**
5. **Arvutihiir hiirematiga**
6. **Interneti püsiühendus**

Eksami toimumise ajal peab olema tagatud IT spetsialisti tugi sh 1 tund enne eksami algust kuni eksami lõppemiseni. Eksami toimumise ajal on tagatud IT spetsialisti tugi sh 1 tund enne eksami algust kuni eksami lõppemiseni.

1. **Nõuded õppetöökojale Sõiduautotehnik, tase 4 praktilise eksami läbiviimiseks** 
   1. **Üldnõuded**

Kutseeksamil praktiliste oskuste hindamiseks on vajalik sõiduautode hooldus- ja remonttööde tegemiseks ettenähtud töökoda, kus vähemalt kolme sõiduauto samaaegseks teenindamiseks

* on täidetud töötervishoiu- ja tööohutuse seadusest tulenevad nõuded, sealhulgas töökohale ja töövahenditele esitatavad nõuded;
* on sobiv töökoja sisustus sõiduautotehniku kutsestandardis kirjeldatud tegevusnäitajate esitlemiseks, muuhulgas on töökojas vajalikud seadmed, tööriistad, materjalid ja isikukaitsevahendid. Tingimused peavad eelkõige võimaldama tööde tegemisest, mis hõlmavad sõidukite korralist hooldamist hoolduskava järgi, veermiku- ja alusvankri töid ning rehvitöid sh demonteerimine, monteerimine ja tasakaalustamine ning sõiduauto elektrisüsteemi kontrollimist, elektrilisi mõõtmisi,
* töökoja seadmed on hooldatud, varustatud kasutus- ja ohutusjuhenditega;
* on töökohtadel riskianalüüsi kohased isikukaitsevahendid;
* on täidetud tuleohutuse nõuded;
* on täidetud keskkonnaohutuse nõuded;
* on täidetud kemikaaliohutuse nõuded;
* on kolm tõstukiga töökohta (vt p.2.2.1.-3.), kus igaühe juures on hindajale üks kahekohaline töölaud, kaks töötooli ja internetiühendus.
* kolm arvutiga, interneti püsiühendusega ja printeriühendusega töökohta, kus on sõidukite teenindamiseks vajalik toimiv andmebaas AutoData ning hoolduskavade ja remondijuhiste või muu vajaliku dokumentatsiooni koostamiseks ja väljatrükkimiseks;

Kool tagab hindamiskomisjoni liikmetele sissepääsu õppetöökotta 1 tund enne eksami algust ning korraldab hindamiskomisjoni poolt eksamil kasutatavate sõidukite välispesu survepesuriga.

Kool tagab eksami ajal töökoja eest vastutava isiku kättesaadavuse.

Kool tagab, et eksami toimumise ajal ei ole sellesse ruumi planeeritud muid tegevusi ega isikuid.

* 1. **Eksamitöödel vajalike seadmete ja töövahendite loetelu miinimumtasemel:**

1. Kaheposttõstuk, selle juures heitgaaside ärastusseade ning tõkiskingade komplekt;
2. platvormtõstuk rataste seadenurkade kontrollstendiga, selle juures heitgaaside ärastusseade, tõkiskingade ja tõstepatjade komplektid;
3. töökoht sõiduauto elektritööde tegemiseks, selle juures heitgaaside ärastusseade ja tõkiskingade komplekt;
4. rehvimontaažipink;
5. rataste tasakaalustuspink;
6. esilaternate valgusvihu kontrollstend;
7. mootorsõiduki kliimaseadme hooldur R134a süsteemidele;
8. komplektid leht-, silmus-, padrunvõtmetega, nende pikenduste ja käepidemetega,

vähemalt 1 kompl.

1. kruvikeerajate komplekt;
2. näpitsate komplekt;
3. kandelamp 3 tk
4. rattamutri võtmed;
5. areomeeter;
6. pidurivedeliku tester;
7. sõiduki hooldamisel sagedamini kasutatava autokeemia näidised, originaalpakendis, võib olla väikseim kogus, vabal valikul, vähemalt 3 erinevat määret/1 tk, pidurivedelik DOT3 ja DOT4, vähemalt kaks erinevat marki mootoriõli ja erinevat värvi jahutusvedelikku;
8. mootoriõli vahetamiseks vajalikud vahendid;
9. momentvõtmed, mõõtepiirkond 4 – 300 Nm 3 tk;
10. mehhaaniliste mõõtevahendite komplektid (nihik 0-150mm, kruvikud 0-50mm, indikaatorkell koos magnetjala ning mõõtotsikutega, metalljoonlaud -150mm) 2 komplekti;
11. sõidukipindade kaitsevahendite komplekt (esitiibadele, istmetele ja roolile) 3 komplekti;
12. ostsilloskoop 2 tk;
13. sõiduki juhtsüsteemide diagnoositester, mis ühildub SAE J1962 pistmikuga ning võimaldab teostada EOBD toiminguid 2 tk;
14. heitgaasi analüsaator võimalus ottomootoritele 4 gaasi (CO, CO2, HC, O2) + diiselmootoritele suitsususe määramiseks;
15. varu-, ülevoolu- ja pingekaitsmetega testrid elektrivoolu, -pinge ning ahelatakistuse mõõtmiseks 3 tk;
16. ampertangide komplektiga elektrivoolu mõõtmiseks mõõtevahemikus 10mA – 200A 2 tk;
17. 12V/24V käivitusaku laadimise seadmega 3 tk;
18. 12V/24V käivitusaku käivitusabi seadmega 2 tk;
19. patareitoitel olevate töövahendite tarbeks varupatareid;
20. Kaablitrummel kummikaabliga 25 m (jätkujuhe);
21. Kätepesu vahendid so abrasiivne kätepesuaine ja kätekuivatuspaber.

Kool tagab, et kutset taotlevad õppijad on läbinud töökojas töötamiseks vajalikud koolitused ja ohutusjuhendamised on läbi viidud. Hindamiskomisjoni esimehe nõudmisel esitab kool vastavad töökohtadel nõutavad ohutusjuhendid ja kutse taotlejate ohutusjuhendamist tõendavad dokumendid.

Hindamiskomisjon tagab eksami ajal ohutusnõuete täitmise, materjalide ja seadmete sihipärase ning heaperemeheliku kasutamise.

Kutse andja kontaktandmed:

Kutseeksami korraldaja, kutse andja: Autokutseõppe Liit